<!-- wp:paragraph -->
<p>नवरत्न परिवार एवं जैन श्वेताम्बर मालवा महासंघ के संयुक्त तत्वावधान में मालव भूषण प.पू. आचार्य नवरत्न सागर सूरीश्वर म.सा. की प्रेरणा एवं आचार्य देवेश विश्वरत्न सागर सूरीश्वर म.सा. के मार्गदर्शन में 3 सितम्बर को शहर के 65 श्वेताम्बर जैन समाज के जिनालयों में एक साथ साफ सफाई एवं शुद्धिकरण का अभियान चलाया जाएगा। इसके साथ ही देश के लगभग 2 हजार जिनालयों में भी यह अभियान एक ही दिन एक ही समय पर चलाया जाएगा। नवरत्न परिवार के संरक्षक एवं जिनालय शुद्धिकऱण अभियान के मुख्य संयोजक एवं संरक्षक ललित सी. जैन, संरक्षक मनीष सुराणा, राष्ट्रीय सलाहकार बोर्ड के अध्यक्ष एवं प्रभारी प्रीतेश ओस्तवाल एवं मालवा महासंघ के अध्यक्ष दिलसुखराज कटारिया ने बताया कि वर्ष 2011 से जिनालयों के शुद्धिकरण का यह अभियान सारे देश के 2 हजार से अधिक जिनालयों में चलाया जा रहा है। इस वर्ष भी रविवार 3 सितम्बर को सुबह 9 बजे से शहर के 65 श्वेताम्बर जैन मंदिरों के शुद्धिकरण का अभियान चलाया जाएगा, जिसमें समाज के हर आयु वर्ग के बंधु एवं सभी संगठन शामिल होंगे। इंदौर के साथ ही संपूर्ण म.प्र., राजस्थान, गुजरात, महाराष्ट्र, उत्तराखंड, हरियाणा, उत्तरप्रदेश, पंजाब, हिमाचल, उड़ीसा, कर्नाटक, पश्चिम बंगाल, बिहार, झारखंड, छग आदि राज्यों के 2 हजार से अधिक जिनालयों का शुद्धिकरण भी इसी दिन एक ही समय पर चलाया जाएगा। शहर के सभी जैन श्रीसंघों के प्रमुख भी इस अभियान में भागीदार बनेंगे। अभियान में मंदिरों की सभी प्रतिमाओं, पूजा सामग्री रखने के स्थानों, दीवारों एवं फर्श से लेकर अन्य सभी स्थानों की सफाई के लिए शास्त्र सम्मत साधकों की कीट्स का प्रयोग किया जाएगा। शहर के पीपली बाजार, गुमाश्ता नगर, कालानी नगर, तिलक नगर, अनुराग नगर, महेश नगर, मल्हारगंज, जानकी नगर, विजय नगर, क्लर्क कालोनी, रतनबाग, अंजनि नगर, वल्लभ नगर सहित सभी श्रीसंघों के जिनालयों में यह अभियान एक साथ प्रारंभ होगा।</p>
<!-- /wp:paragraph -->