<!-- wp:paragraph -->
<p>केन्द्रीय दत्तक ग्रहण प्राधिकरण संसाधन नई दिल्ली द्वारा जारी नवीन रेगुलेशन 2022 अनुसार दत्तक ग्रहण आदेश जारी करने की प्रक्रिया को सरल बनाये जाने हेतु दत्तक ग्रहण आदेश जारी किये जाने हेतु जिला मजिस्ट्रेट को अधिकार स्थानांतरित किये गये हैं। पूर्व में दत्तक ग्रहण आदेश जिला एवं सत्र न्यायालय से पारित किये जाते थे। केन्द्रीय दत्तक ग्रहण प्राधिकरण संसाधन नई दिल्ली द्वारा जारी नवीन रेगुलेशन 2022 जो सितम्बर 2022 से पूरे देश में लागू किया गया है। नवीन रेगुलेशन 2022 लागू होने उपरांत इंदौर जिले में कुल 40 दत्तक ग्रहण आदेश कलेक्टर द्वारा अनुमोदित एवं अपर कलेक्टर द्वारा आदेश पारित किये गये हैं। इंदौर प्रदेश में सर्वाधिक दत्तक ग्रहण आदेश पारित करने वाला जिला है। महिला एवं बाल विकास विभाग के कार्यक्रम अधिकारी श्री रामनिवास बुधोलिया ने बताया कि जारी 40 दत्तक ग्रहण आदेश में से 39 दत्तक ग्रहण आदेश देश के भीतर दत्तक ग्रहण के प्रकरणों एवं 01 आदेश देश के बाहर दत्तक ग्रहण का है। इसके अतिरिक्त स्टेप पेरेन्टस दत्तक ग्रहण के 05 प्रकरणों में एवं रिलेटिव एडाप्शन दत्तक ग्रहण के 02 प्रकरणों में भी कलेक्टर महोदय द्वारा अनुमोदित एवं अपर कलेक्टर महोदय द्वारा आदेश पारित किये गये हैं। उक्त प्रकरणों में भी प्रदेश में सर्वाधिक स्टेप पेरेन्टस एवं रिलेटिव एडाप्शन के प्रकरणों में दत्तक ग्रहण आदेश पारित करने वाला जिला है। केन्द्रीय दत्तक ग्रहण प्राधिकरण संसाधन नई दिल्ली द्वारा जारी नवीन रेगुलेशन 2022 अनुसार गोद लेने के इच्छुक परिवार (दत्तक दम्पति) द्वारा कारा पोर्टल पर ऑनलाईन रजिस्ट्रेशन कर संबंधित दस्तावेज अपलोड किये जाते है। दत्तक दम्पति का दत्तक ग्रहण हेतु नम्बर आने पर कारा रेगुलेशन अनुसार जिला स्तर पर गठित दत्तक ग्रहण समिति द्वारा दत्तक दम्पतियों के दस्तावेजों की जांच उपरांत दत्तक दम्पतियों को बच्चा पालन-पोषण देखरेख में दिया जाता है। इसके उपरांत संबंधित संस्था द्वारा दत्तक ग्रहण आदेश हेतु आवेदन जिला बाल संरक्षण अधिकारी को प्रस्तुत किया जाता है। जिला बाल संरक्षण अधिकारी द्वारा प्रकरण की जांच उपरांत उक्त प्रकरण को कलेक्टर के समक्ष में प्रस्तुत किया जाता है। कलेक्टर के अनुमोदन उपरांत अपर कलेक्टर द्वारा दत्तक ग्रहण आदेश पारित किये जाते हैं। इंदौर जिले में दत्तक ग्रहण हेतु जारी रेगुलेशन में दिये गये निर्देशों का पूर्ण रूप से पालन कर दत्तक ग्रहण आदेश समय सीमा में जारी किये जाते हैं।</p>
<!-- /wp:paragraph -->