<!-- wp:paragraph {"fontSize":"medium"} -->
<p class="has-medium-font-size">भारतीय जनता पार्टी के नगर अध्यक्ष गौरव रणदिवे ने बताया कि प्रधानमंत्री श्री नरेंद्र मोदी एवं केंद्र सरकार के 9 वर्ष पूर्ण होने के अवसर पर प्रदेश संगठन निर्देशानुसार 30 मई से 30 जून तक विशेष जनसंपर्क अभियान चलाया जाएगा जिसके अंतर्गत नगर, मंडल, शक्ति केंद्रों एवं बूथ स्तर पर विभिन्न कार्यक्रम आयोजित किए जाएंगे। श्री रणदिवे ने बताया कि इस अभियान के अंतर्गत व्यापक जनसंपर्क किया जाएगा जिसमें प्रदेश एवं केंद्र सरकार द्वारा चलाई जा रही जन कल्याणकारी योजनाओं के लाभार्थियों से संपर्क, समाज के विभिन्न वर्गों से संपर्क, एवं वरिष्ठ कार्यकर्ताओं से संपर्क किया जाएगा। इसके साथ ही लोकसभा विधानसभा एवं बूथ स्तरीय कार्यक्रम आयोजित किए जाएंगे जिनके माध्यम से मोदी सरकार की नीतियों एवं उपलब्धियों को जनता तक पहुंचाया जाएगा।</p>
<!-- /wp:paragraph -->