<!-- wp:paragraph -->
<p>पूज्य जैनाचार्य श्रीमद्विजय वीररत्न सूरीश्वरजी महाराजा का गुणानुवाद करने हेतु कर्नाटक के महामहिम राज्यपाल श्री थावरचंद गेहलोत आगामी 26 जुलाई को इंदौर के समीप शाजापुर वीरमणि तीर्थधाम आएंगे। राज्यपाल का दौरा कार्यक्रम तय हो चुका है। तीर्थधाम ट्रस्ट मंडल के उपाध्यक्ष सुनील नाहर ने बताया कि श्री सिद्धाचल वीरमणि तीर्थधाम के संस्थापक परम पूज्य जैनाचार्य श्रीमद्विजय वीररत्न सूरीश्वरजी महाराजा के कालधर्म होने के उपरांत उनका गुणानुवाद करने के लिए गुरूभक्त कर्नाटक के राज्यपाल थावरचंद गेहलोत दोपहर 1:45 बजे शाजापुर आएंगे। वे यहां स्थानीय लालघाटी स्थित सिद्धाचल वीरमणि तीर्थधाम जैन मंदिर में दर्शन करेंगे तथा गुरूदेव का गुणानुवाद करके सकल जैन समाज अध्यक्ष सपन जैन के नेतृत्व में तीर्थधाम पर आयोजित पौधारोपण कार्यक्रम में हिस्सा लेंगे। इसके उपरांत वे दोपहर 2:15 बजे लालघाटी जैन मंदिर शाजापुर से प्रस्थान करेंगे।</p>
<!-- /wp:paragraph -->