<!-- wp:paragraph -->
<p>विधानसभा क्षेत्र एक में भाई बहन के रिश्ते को एक नया आयाम देने का सिलसिला शुरू हो रहा है। इस सिलसिले में विधानसभा क्षेत्र में रहने वाले सवा लाख परिवारों के घरों पर जाकर विधायक संजय शुक्ला के द्वारा भागवत कथा का निमंत्रण पत्र दिया जाएगा। विधायक के रूप में अपने कार्यकाल के दौरान विधायक संजय शुक्ला लगातार अपने विधानसभा क्षेत्र के हर वार्ड और हर गली मोहल्ले तक जाकर लोगों से मेल मुलाकात करते रहे हैं। रक्षाबंधन के पर्व पर भाई बहन के रिश्ते को एक नया आयाम देने के मकसद से विधायक शुक्ला के द्वारा एक नई पहल की जा रही है। क्षेत्र के सवा लाख घरों तक दीदी जया किशोरी की भागवत कथा का निमंत्रण पहुंचाया जाएगा। इस कार्य की शुरुआत 1 सितंबर को बिजासन माता के मंदिर पर निमंत्रण की पहली प्रति भेंट कर की जाएगी। मंदिर में इस आयोजन की बेहतर व्यवस्थाओं के लिए प्रार्थना की जाएगी। विधायक शुक्ला ने बताया कि दीदी जया किशोरीजी 10 से 16 अक्टूबर तक किला मैदान रोड स्थित दलाल बाग के मैदान पर श्रद्धालुजनों को श्रीमद् भागवत कथा का श्रवण कराएंगी। इस आयोजन के लिए तैयारियां शुरू हो गई है।</p>
<!-- /wp:paragraph -->