<!-- wp:paragraph -->
<p>जिला अभिभाषक संघ इन्दौर के अध्यक्ष गोपाल कचोलिया ने बताया कि जिला व सत्र न्यायालय परिसर, इन्दौर में अनेक टाइपिस्ट और स्टांप वेंडर बिना किसी अनुमति के बैठकर काम कर रहे हैं और पक्षकारों और वकीलों से मनमाना शुल्क वसूल कर रहे हैं। इन पर अंकुश लगाने की आवश्यकता है। इसलिए इन्दौर अभिभाषक संघ ने प्रधान जिला व सत्र न्यायाधीश महोदय इन्दौर से मांग की है कि जिला व सत्र न्यायालय परिसर, इन्दौर में बिना अनुमति के बैठकर काम कर रहे टाइपिस्ट और स्टांप वेंडरों पर कठोर वैधानिक कार्यवाही की जाये।</p>
<!-- /wp:paragraph -->