<!-- wp:paragraph {"fontSize":"medium"} -->
<p class="has-medium-font-size">इंदौर जिले में लाडली बहना योजना के अंतर्गत प्राप्त आपत्तियों के निराकरण के लिए विभिन्न स्तर पर समितियों का गठन किया गया है। समितियों के गठन के संबंध में कलेक्टर डॉ.इलैया राजा टी ने आदेश जारी किए हैं। मुख्यमंत्री लाड़ली बहना योजना अंतर्गत 15 मई को कलेक्टोरेट स्थित एनआईसी कक्ष में आपत्ति निराकरण समितियों का प्रशिक्षण कार्यक्रम आयोजित किया गया है। मुख्यमंत्री लाड़ली बहना योजना के अंतर्गत 25 मार्च से 30 अप्रैल तक आवेदन-पत्र आमंत्रित किये गये थे। जिले में चार लाख 39 हजार 311 आवेदन प्राप्त हुये हैं। उक्त ऑनलाईन आवेदनों के आधार पर संभावित पात्र हितग्राहियों की अनन्तिम सूची का प्रकाशन किया गया था। जिस पर एक मई से 15 मई तक दावे-आपत्ति प्राप्त करने का कार्य चला है। आपत्तियों की जाँच, विवेचना,विश्लेषण एवं निराकरण के लिये तीन स्तर पर समिति गठित की गयी है। यह समिति ग्राम पंचायत, नगर परिषद एवं नगर निगम क्षेत्र के लिये अलग-अलग रहेगी।</p>
<!-- /wp:paragraph -->

<!-- wp:paragraph {"fontSize":"medium"} -->
<p class="has-medium-font-size">      ग्राम पंचायत क्षेत्र के लिए गठित समिति में संबंधित क्षेत्र के जनपद पंचायत के मुख्य कार्यपालन अधिकारी, नायब तहसीलदार एवं महिला एवं बाल विकास विभाग के परियोजना अधिकारी रहेंगे। इसी तरह नगर परिषद के लिए गठित समिति में संबंधित क्षेत्र के तहसीलदार, मुख्य नगर पालिका अधिकारी एवं महिला एवं बाल विकास विभाग के परियोजना अधिकारी को शामिल किया गया है। इसी प्रकार नगर निगम क्षेत्र की समिति में आयुक्त नगर निगम, शहरी विकास अभिकरण के परियोजना अधिकारी तथा महिला एवं बाल विकास विभाग के कार्यक्रम अधिकारी को रखा गया है। उक्त समितियां प्राप्त आपत्तियों की 16 मई से 31 मई तक जांच कर उनका निराकरण करेंगे।</p>
<!-- /wp:paragraph -->