<!-- wp:paragraph -->
<p>नशे की गिरफ्त में जाती युवा पीढ़ी और रोजाना हो रही आपराधिक घटनाओं से पूरा शहर और हर नागरिक चिंतित है। सुरक्षा और सामाजिक तंत्र को मजबूत बनाने के लिए संस्था सेवा सुरभि और इंदौर प्रेस क्लब के संयुक्त तत्वावधान में 'आइए ! इंदौर को बनाएं सुरक्षित और नशामुक्त' विषय पर 27 अगस्त 2023 को शाम 4 बजे प्रेस क्लब में एक विचार गोष्ठी आयोजित की जा रही है। कार्यक्रम समन्वयक अतुल सेठ ने बताया कि आज शहर में नशे के कारण आम आदमी की सुरक्षा भंग होती है, अपराध को बढ़ावा मिलता है और नशे की लिप्तता से युवा पीढ़ी और उनके परिजनों के सपने बिखर जाते हैं। एजुकेशन हब के रूप में प्रतिष्ठित इंदौर स्वच्छता, संस्कृति, समरसता और शांति के रूप में भी अपनी अलग पहचान रखता है। स्थानीय प्रशासन, पुलिस, जनप्रतिनिधियों की तत्परता और सक्रियता के साथ हम आप मिलकर जनभागीदारी की मिसाल पेश कर शहर को अपराध और नशे मुक्त करने का संकल्प लें और मां अहिल्या की ऐतिहासिक नगर की शांति, सुरक्षा और जिंदादिली को ताकत प्रदान करें। कार्यक्रम में जनप्रतिनिधि, सामाजिक संस्थाओं के प्रतिनिधि, समाजसेवी, शिक्षाविद, अभिभाषकों के साथ ही शहर के वरिष्ठ अधिकारी भी शामिल होंगे।</p>
<!-- /wp:paragraph -->