<!-- wp:paragraph -->
<p>सामाजिक एवं युवाओं की पारमार्थिक संस्था केसरी द्वारा 23 जुलाई को लोकमान्य बाल गंगाधर तिलक एवं चंद्रशेखर आज़ाद की जयंती के अवसर पर विराट अखिल भारतीय कवि सम्मेलन का आयोजन रवीन्द्र नाट्यगृह इंदौर में दोपहर ढाई बजे किया जा रहा है। यह जानकारी देते हुए संस्था केसरी के अध्यक्ष राहुल जैन ने बताया कि इस अ.भा.कवि सम्मेलन के सूत्रधार प्रोफेसर राजीव शर्मा अंतरराष्ट्रीय कवि इंदौर होंगे। देश के वरिष्ठ व प्रतिष्ठित कविगण इस कवि सम्मेलन में अपनी रचनाओं का पाठ करेंगे। मुंबई के हास्य कवि सुरेश अलबेला कपिल शर्मा शो फेम एवं लाफ्टर टीवी शो के प्रथम पुरस्कार विजेता, व्यंग्य कवि लटूरी लट्ठ आगरा, युवा कवयित्री सुमित्रा सरल चित्तौड़गढ़, वरिष्ठ राष्ट्रीय कवि दिनेश दिग्गज उज्जैन, ओज व वीररस के कवि पंकज प्रसून मांडवगढ़ सहित अन्य कविगण अपना काव्य पाठ करेंगे।संचालन कवि प्रोफेसर राजीव शर्मा इंदौर करेंगे। इस अवसर पर इंदौर शहर की चुनिंदा प्रतिभाओं का सम्मान समारोह भी होगा। आयोजन पूरी तरह नि:शुल्क है । बैठक व्यवस्था पहले आओ, पहले पाओ वाली रहेगी। सही समय पर उपस्थित होने वाले श्रोताओं को भी लकी ड्रा द्वारा पुरस्कृत किया जायेगा।</p>
<!-- /wp:paragraph -->