<!-- wp:paragraph -->
<p>केन्द्रीय शहरी आवास एवं विकास राज्यमंत्री कौशल किशोर ने बड़ा गणपति, पीलियाखाल स्थित प्राचीन हंसदास मठ पर पुरुषोत्तम मास के उपलक्ष्य में 108 विद्वानों द्वारा महामंडलेश्वर स्वामी रामचरणदास महाराज के सानिध्य में किए जा रहे श्रीमद भागवत पारायण एवं ओम नमः भगवतै वासुदेवाय तथा महामृत्युंजय महामंत्र के जाप्यानुष्ठान का अवलोकन किया और अनुष्ठान में शामिल आचार्यों का अभिवादन भी किया। उन्होंने मठ स्थित भगवान रणछोड़जी, पंचमुखी हनुमान एवं अन्य देवालयों एवं गौशाला का भी अवलोकन किया और यहां की व्यवस्थाओं को बहुत सराहनीय एवं सुंदर बताया। पं. पवनदास महाराज ने बताया कि इस मौके पर मंत्रीजी ने आचार्य पं. विवेककृष्ण शास्त्री एवं आचार्य पं. राजेश शास्त्री के निर्देशन में चल रहे अनुष्ठानों के बारे में भी जानकारी प्राप्त की और महामंडलेश्वर स्वामी रामचरणदास महाराज का स्वागत कर उनसे आशीर्वाद भी प्राप्त किया। इस अवसर पर विश्व ब्राह्मण महासंघ के अध्यक्ष पं. योगेन्द्र महंत, पं. पवन शर्मा एवं महंत स्वामी यजत्रदास, महंत अमितदास सहित बड़ी संख्या में विप्र बंधुओं ने उनका स्वागत किया।</p>
<!-- /wp:paragraph -->