<!-- wp:paragraph -->
<p>इंदौर परिक्षेत्र की पोस्टमास्टर जनरल श्रीमती प्रीति अग्रवाल ने बताया कि इंदौर डाक विभाग द्वारा रक्षाबंधन के अवसर पर राखी वितरण करने हेतु विशेष व्यवस्था की गई है। इंदौर परिक्षेत्र के अंतर्गत सभी डाकघर में वितरण हेतु कार्यरत पोस्टमैन एवं स्टाफ को डाकघर में प्राप्त राखी डाक को देर रात तक भी वितरण करने के निर्देश दिए गए हैं । श्रीमती अग्रवाल द्वारा बताया गया कि इस व्यवस्था का मूल उद्देश्य बहनों द्वारा डाकघर पर विश्वास कर जो राखी अपने भाई को भेजी गई है, वह रक्षाबंधन के त्यौहार पर ही भाईयों को वितरित हो सके यह व्यवस्था ग्राम, तहसील एवं जिला सभी स्तर के डाकघरों में आज एवं कल हेतु की गई है।</p>
<!-- /wp:paragraph -->