<!-- wp:paragraph -->
<p>आयुक्त श्रीमती हर्षिका सिंह द्वारा आगामी स्वच्छ सर्वेक्षण 2023 के क्रम में सीटी बस आफिस में समीक्षा बैठक ली गई। बैठक में समस्त अपर आयुक्त, समस्त विभाग प्रमुख, समस्त स्वास्थ्य अधिकारी, समस्त झोनल अधिकारी, समस्त सीएसआई, समस्त सीटीपीटी सुपरवाईजर, समस्त अधीक्षण यंत्री, कार्यपालन यंत्री, नगर शिल्पज्ञ, सहायक यंत्री, उपयंत्री व अन्य उपस्थित थे। आयुक्त श्रीमती हर्षिका सिंह द्वारा आगामी 10 दिन में होने वाले स्वच्छ सर्वेक्षण 2023 के संबंध में विस्तार से चर्चा करते हुए, सर्वेक्षण की गाइड लाईन अनुसार आवश्यक व्यवस्थाऐं सुनिश्चित करने के संबंध में अधिकारियो को आवश्यक दिशा निर्देश दिये गये। इसके साथ ही स्वच्छ सर्वेक्षण 2023 के तहत वर्तमान में की गई तैयारी के साथ ही संपूर्ण पर्याप्त इंतजाम पूर्ण करने के भी निर्देश दिये गये। इसके साथ ही सर्वेक्षण की गाइड लाईन अनुसार सिटी प्रोफाईल, सिटीजन फीडबेक, कचरा सेग्रिगेशन, होम कम्पोस्टिंग, डेार टू डोर कचरा संग्रहण, बल्क कचरा कलेक्शन व अन्य विषयो पर वन टु वन विस्तार से चर्चा की गई।</p>
<!-- /wp:paragraph -->