<!-- wp:paragraph -->
<p>पुलिस आयुक्त श्री मकरंद देऊस्कर के मार्गदर्शन में शहर के चौराहो पर चारों तरफ पीए सिस्टम के माध्यम से वाहन चालकों से लगातार अपील की जा रही है कि कृपया हेलमेट एवं सीट बेल्ट धारण करें, यातायात नियमों का पालन करें। यदि वाहन चालक द्वारा पलासिया एवं टावर चौराहा पर यातायात नियमों का उल्लंघन किया जाता है तो यातायात प्रबंधन पुलिस द्वारा सख्त कार्रवाई की जाएगी। चेतावनी एवं जागरूकता के पश्चात डीसीपी, यातायात प्रबंधन श्री मनीष कुमार अग्रवाल के निर्देशन में यातायात प्रबंधन पुलिस की टीमों द्वारा पलासिया एवं टॉवर चौराहा पर सुबह 11 से शाम 6 बजे तक सख्त जांच की जा रही है एवं ऐसे दो पहिया वाहन चालक जिन्होंने हेलमेट धारण नहीं किया है व चार पहिया वाहन चालक जिन्होंने सीट बेल्ट नहीं लगाया है, रेड लाइट का उल्लंघन करने वाले वाहन चालकों पर सख्त कार्रवाई अब की जा रही है।</p>
<!-- /wp:paragraph -->