<!-- wp:paragraph -->
<p>गणेशोत्सव अनन्तचतुर्दशी पर लाखों लोगों की नयनाभिराम झांकियों को बनाने का कार्य स्वदेशी मिल में पूजा पाठ के साथ शुरू हुआ। मिलों के बंद होने के बाद भी श्रमिकों ने 100 साल पुरानी परम्परा को जीवित रखकर इतिहास रचा है और आज भी एक-दूसरे के सहयोग से इन झांकियों का निर्माण कार्य करते आ रहे हैं।<br>इस अवस पर मुख्य रूप से पधारे सत्यनारायण पटेल ने कहा कि 1924 से लगातार चली आ रही श्री गणेश विसर्जन चल समारोह की परम्परा जो आज तक मजदूर भाईयों ने मिलें बंद होने के बावजूद भी चालू रखी है। इसके लिए मैं उन सभी मिल मजदूर कमेटियों के साथियों को बधाई देता हूँ और इस परम्परा में उनकी मेहनत और पसीने से किए जा रहे कार्यों की सराहना करता हूँ। यह जानकारी देते हुए चम्पालाल वर्मा ने बताया कि इस मौके पर झांकी कलाकार एवं मालवा अंलकरण से सम्मानित सीताराम कुशवाह के पुत्र ओमप्रकाश कुशवाह, समाजसेवी पवन शर्मा, राजेश चौकसे, पार्षद जीतू यादव, नेताजी सुभाष मंच के प्रदेश अध्यक्ष मदन परमालिया, गणेश वर्मा, समिति के अध्यक्ष कन्हैयालाल मरमट, हीरालाल वर्मा, सचिव चम्पालाल वर्मा, कोषाध्यक्ष केंदालाल वर्मा, उपाध्यक्ष देवीसिंह सेंगर, कांग्रेस प्रदेश सचिव राजेन्द्र गोमे, हरनाम धारीवाल, लक्ष्मीनारायण पाठक, हुकुमचंद, नरेन्द्र श्रीवंश, लाखनसिंह तोमर, शिवप्रसाद मदनलाल, मुकेश वर्मा, मदनलाल कबाड़ी सहित कई गणमान्य नागरिक उपस्थित रहे।</p>
<!-- /wp:paragraph -->