<!-- wp:paragraph -->
<p>श्री अग्रसेन महासभा द्वारा अपना स्थापना दिवस 2 अक्टूबर को मनाया जाएगा। इस अवसर पर महासभा द्वारा एक भव्य समारोह में विनोद सिंघानिया पारमार्थिक ट्रस्ट के सौजन्य से शिक्षा, चिकित्सा या अन्य क्षेत्र में विशिष्ट सेवाएं देने वाले एक महिला या पुरुष अग्र बंधु को बुद्धिजीवी पुरस्कार एवं समाजसेवा के क्षेत्र में विशिष्ट सेवाएं देने वाले एक समाज बंधु को लाइफ टाइम अचीवमेंट अवार्ड से सम्मानित किया जाएगा। दोनों पुरस्कारों के लिए चयनित प्रत्येक अग्रबंधु को लगभग 1 लाख 21 हजार के गोल्ड मैडल एवं प्रशस्ति पत्र से अलंकृत किया जाएगा। महासभा के अध्यक्ष जगदीश बाबाश्री, सचिव अखिलेश गोयल, कार्यक्रम संयोजक कैलाश नारायण बंसल एवं ट्रस्ट अध्यक्ष विनोद सिंघानिया तथा समन्वयक सीए गोविंद अग्रवाल ने बताया कि इन दोनों अवार्डस के लिए देशभर के अग्रवाल संगठनों एवं व्यक्तियों से आग्रह किया गया है कि वे राष्ट्रीय अथवा प्रांतीय स्तर पर सेवारत अग्र बंधुओं के नाम एवं उनके द्वारा किए गए सेवाकार्यों, कार्यक्षेत्र आदि के विवरण उनके चित्र सहित 31 अगस्त तक <a href="mailto:singhaniatrust@gmail.com">singhaniatrust@gmail.com</a> पर भिजवाने की व्यवस्था करें। प्राप्त होने वाली प्रविष्ठियों में से उपयुक्त बंधुओं का चयन अवार्ड चयन समिति द्वारा किया जाएगा और उन्हें 2 अक्टूबर को इंदौर में आयोजित स्थापना दिवस समारोह में उक्त अवार्ड से सम्मानित किया जाएगा।</p>
<!-- /wp:paragraph -->